[bookmark: _Toc124404956]Pirkimo sąlygų 2 priedas „Techninė specifikacija“ 
TECHNINĖ SPECIFIKACIJA
Kelionių organizavimo paslaugos

1. SĄVOKOS IR SUTRUMPINIMAI
0.   Užsakovas – VšĮ Kauno technologijos universitetas.
0. Paslaugų teikėjas – ūkio subjektas: fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
0. Sutartis – sutartis, sudaroma tarp Užsakovo ir Paslaugų teikėjo dėl Pirkimo objekto.
0. Pirkimo objektas – kelionių organizavimo paslaugos (toliau – Paslaugos).
0. Su Sutarties vykdymu susijusios faktinės išlaidos – tam tikro resurso įsigijimo iš trečiųjų šalių išlaidos, kai tokio poreikio Paslaugų teikėjas negalėjo objektyviai numatyti Sutarties sudarymo metu (tiesioginiai vežėjų, apgyvendinimo, draudimo paslaugų teikėjų, vizų organizavimo kaštai bei kiti Techninėje specifikacijoje numatyti trečiųjų šalių kaštai). 
0. IATA – Tarptautinė oro transporto asociacija. 
0. Vežėjai – įmonės, įregistruotos įstatymų nustatyta tvarka ir turinčios teisę vežti keleivius (oro, sausumos (automobiliais, autobusais, geležinkeliais), vandens transportu).
0. Užsakymas – Sutarties pagrindu Paslaugų teikėjui tekstiniu pranešimu, elektroniniu paštu ir/ar per Užsakovo nurodytą informacinę sistemą teikiamas rašytinis dokumentas, kuriame nurodomi Paslaugų kiekiai, suteikimo adresai ir terminas. 

2. PIRKIMO OBJEKTAS IR APIMTYS 
2.1. Pirkimo objekto pavadinimas: kelionių organizavimo paslaugos.
2.2. Paslaugos perkamos Kauno technologijos universiteto darbuotojams, tačiau gali būti užsakomos ir ne Užsakovo darbuotojams. 
2.3. Pirkimo objekto  pagrindinis kodas pagal Bendrą viešųjų pirkimų žodyną: 63510000-7 (Kelionių agentūrų ir panašios paslaugos). 
2.4. Pirkimo objektas į pirkimo dalis neskaidomas.
2.5. Neskaidymo į dalis pagrindimas:
Pirkimo objektą sudaro tarpusavyje glaudžiai susijusios kelionių organizavimo paslaugos: kelionių oro, sausumos ir vandens transportu organizavimo paslaugos, apgyvendinimo organizavimo paslaugos, kelionių draudimo organizavimo paslaugos, vizų ir kitų kelionei būtinų dokumentų įforminimo bei išdavimo organizavimo paslaugos, taip pat dalyvavimo konferencijose, parodose ir kituose renginiuose organizavimo paslaugos. Šios paslaugos sudaro vieną funkcinį ir organizacinį visumą, nes kiekvieno konkretaus užsakymo vykdymui paprastai reikalingas kelių paslaugų rūšių derinimas ir koordinavimas.
Pirkimo objekto skaidymas į atskiras dalis pagal paslaugų rūšis lemtų būtinybę vienos kelionės organizavimui pasitelkti kelis skirtingus tiekėjus, kurie būtų atsakingi už atskirus kelionės elementus (transportą, apgyvendinimą, draudimą, vizas ar renginių registraciją). Tokiu atveju Perkančiajai organizacijai tektų koordinuoti kelių tiekėjų veiksmus, spręsti atsakomybės pasidalijimo klausimus paslaugų teikimo sutrikimų atveju, o tai reikšmingai padidintų riziką netinkamai ar ne laiku įvykdyti konkretų užsakymą.
Dėl kelionių organizavimo paslaugų specifikos skirtingų paslaugų dalių įgyvendinimas yra glaudžiai susijęs. Pasikeitus vienam kelionės elementui (pavyzdžiui, skrydžio laikui, maršrutui ar atšaukus skrydį), dažnai būtina operatyviai keisti ir kitus kelionės elementus – apgyvendinimą, vietinį transportą, draudimą ar renginių registracijas. Vieno paslaugų teikėjo modelis užtikrina operatyvų sprendimų priėmimą, vieningą atsakomybę ir efektyvų paslaugų koordinavimą visą parą.
Perkančiosios organizacijos vertinimu (atlikus rinkos analizę), pirkimo objekto skaidymas į dalis nepadidintų tiekėjų konkurencijos. Didžioji dalis kelionių organizavimo paslaugų rinkoje veikiančių ūkio subjektų įprastai teikia visas pirkimo objektą sudarančias paslaugas kompleksiškai arba gali jas užtikrinti pasitelkdami partnerius ar subtiekėjus. Tuo tarpu atskirų, mažos apimties paslaugų dalių (pavyzdžiui, vien draudimo organizavimo ar vizų tvarkymo paslaugų) išskyrimas galėtų sumažinti tiekėjų ekonominį suinteresuotumą dalyvauti pirkime ir neskatintų didesnės konkurencijos.
Sprendimas neskaidyti pirkimo objekto nėra grindžiamas vien administracinio patogumo ar Perkančiosios organizacijos išteklių taupymo motyvais. Neskaidymas pasirinktas siekiant užtikrinti tinkamą, nepertraukiamą ir operatyvų kompleksinių kelionių organizavimo paslaugų teikimą, aiškią vieno tiekėjo atsakomybę už visą užsakymo įvykdymą ir sumažinti riziką, kad dėl kelių tiekėjų veiksmų nekoordinavimo kelionės paslaugos būtų suteiktos netinkamai arba pavėluotai.
Atsižvelgiant į tai, Perkančioji organizacija daro išvadą, kad pirkimo objekto neskaidymas į dalis neapriboja tiekėjų konkurencijos, yra proporcingas siekiamam tikslui ir būtinas tinkamam bei efektyviam kompleksinių kelionių organizavimo paslaugų teikimui užtikrinti. Pirkimo objekto dalys yra glaudžiai susijusios, todėl jų vykdymo išskaidymas tarp kelių tiekėjų sukurtų papildomas koordinavimo rizikas, galinčias neigiamai paveikti paslaugų kokybę, operatyvumą ir atsakomybės pasiskirstymą. Dėl šių priežasčių Perkančioji organizaciją priėmė sprendimą pirkimo objekto neskaidyti į dalis. 
2.6. 2.1 punkte įvardintas paslaugas sudaro:
2.7.  kelionių oro transportu (lėktuvų bilietai) organizavimo paslaugos;
2.8.  kelionių sausumos ir vandens transportu organizavimo paslaugos (autobusų, traukinių ir vandens transporto bilietų rezervavimo ir pardavimo paslaugos, transporto nuomos ir transporto organizavimo nuo oro uosto iki viešbučio paslaugos, ir kitos panašios paslaugos);
2.9.  apgyvendinimo organizavimo paslaugos (viešbučių Lietuvoje ir užsienyje parinkimas, rezervavimas ir papildomų viešbučio teikiamų paslaugų organizavimas). 
2.10. kelionės draudimo organizavimo paslaugos;
2.11. vizų ir kitų kelionei būtinų dokumentų įforminimo bei išdavimo organizavimo paslaugos. 
2.12. dalyvavimo parodose, konferencijose ir kituose renginiuose organizavimo paslaugos (įskaitant bilietų pirkimą, informacijos renginio organizatoriui pateikimą (jei taikoma), papildomų paslaugų, susijusių su renginiu, užsakymą. 
2.13. Numatoma paslaugas pirkti 24 (dvidešimt keturių) mėnesių laikotarpiui su galimybe jų teikimo laikotarpį pratęsti dar 1 (vieną) kartą 12 (dvylikos) mėnesių laikotarpiui. 
2.14. Maksimali pirkimo Sutarties vertė per visą Sutarties galiojimo laikotarpį negali viršyti 200 000,00 Eur (dviejų šimtų tūkstančių Eur, 00 ct) be PVM. 
2.15. Sutarties galiojimo laikotarpiu Užsakovas planuoja Paslaugas įsigyti pagal poreikį. Už Paslaugas Užsakovas apmokės taikydamas Paslaugų teikėjo pasiūlyme nurodytus fiksuotus paslaugų įkainius (aptarnavimo mokesčius). Užsakovas taip pat atlygins Paslaugų teikėjui su sutarties vykdymu susijusias faktines išlaidas. Užsakovas neįsipareigoja nupirkti paslaugų už maksimalią Sutarties kainą.  
2.16. Paslaugų teikėjo patirtos su sutarties vykdymu susijusios faktinės išlaidos atlyginamos Sutartyje ir šioje Techninėje specifikacijoje nustatyta tvarka. 
2.17. Keliaujančių asmenų grupės gali sudaryti iki 10 žmonių, tačiau Užsakovas pasilieka teisę atskirais atvejais pirkti Paslaugas ir didesnėms keliaujančių asmenų grupėms. 

3. REIKALAVIMAI PIRKIMO OBJEKTUI 
3.1. Bendrieji reikalavimai paslaugų teikimui
3.1.1. Perkančioji organizacija planuoja įsigyti kelionių užsienyje ir Lietuvoje organizavimo paslaugas. Detali informacija apie numatomas įsigyti paslaugas bus pateikiama kiekvieno konkretaus užsakymo metu kelionių organizatoriaus ar kelionių pardavimo agento (Paslaugų teikėjo) nurodytu kontaktiniu el. paštu.
3.1.2. Paslaugų teikėjas privalo užtikrinti, kad teikiant Paslaugas tiesiogiai dalyvautų jo pasiūlyme nurodytas kelionių organizavimo specialistas, kurio profesinė patirtis buvo įvertinta pagal pirkimo sąlygų 7 priede nustatytą kokybės vertinimo kriterijų. Šis specialistas turi atitikti pirkimo sąlygų 4 priedo 2.2 punkte nustatytą kvalifikacijos reikalavimą.
3.1.3.  Paslaugų teikėjas turi teisę Paslaugoms teikti pasitelkti ir kitus specialistus, kurių skaičius neribojamas. Jeigu papildomai pasitelkti specialistai tiesiogiai ir savarankiškai priima, apdoroja ir vykdo Užsakovo kelionių užsakymus, jie privalo atitikti pirkimo sąlygų 4 priedo 2.2 punkte nustatytą kvalifikacijos reikalavimą ir turėti tokią profesinę patirtį kelionių organizavimo paslaugų teikimo srityje, už kurią pagal pirkimo sąlygų 7 priede nustatytą vertinimo skalę būtų skiriamas ne mažesnis kokybės balų skaičius, nei buvo skirtas už pasiūlyme nurodyto ir įvertinto specialisto profesinę patirtį. 
3.1.4.  Pasiūlyme nurodytas ir įvertintas specialistas gali būti pakeistas tik iš anksto gavus Užsakovo pritarimą. Jį pakeičiantis specialistas privalo atitikti pirkimo sąlygų 4 priedo 2.2 punkte nustatytą kvalifikacijos reikalavimą ir turėti tokią profesinę patirtį, už kurią pagal pirkimo sąlygų 7 priede nustatytą vertinimo skalę būtų skiriamas ne mažesnis kokybės balų skaičius, nei buvo skirtas už keičiamo specialisto profesinę patirtį. Prieš pakeisdamas specialistą Paslaugų teikėjas privalo pateikti Užsakovui jo kvalifikaciją ir profesinę patirtį pagrindžiančius dokumentus. 
3.1.5. Paslaugų teikėjas privalo nurodyti tiesiogiai Paslaugas teikiančių specialisto (-ų) kontaktinius telefono numerius ir elektroninio pašto adresus, užtikrinti jų pasiekiamumą bei tinkamą Paslaugų teikimą pagal šioje Techninėje specifikacijoje nustatytus reikalavimus. Paslaugų teikėjas prisiima atsakomybę už specialisto (-ų)  darbo organizavimą ir privalo užtikrinti šių reikalavimų laikymąsi visą Sutarties vykdymo laikotarpį.
3.1.6. Paslaugų teikėjas turi teikti konsultacijas ir nuolatinę pagalbą lietuvių kalba 24 (dvidešimt keturias) valandas per parą, 7 (septynias) dienas per savaitę, užtikrindamas nuolatinę pagalbą telefonu, atsiradus bet kokiems neaiškumams ar įvykus nenumatytiems atsitikimams kelionės metu ar prieš bei po jos, veikiančią ne autoatsakiklio principu.
3.1.7. Tarpininkavimo, konsultavimo ir pagalbos Užsakovui ir (ar) Keleiviui paslaugas Paslaugų teikėjas privalo teikti esant poreikiui (be atskirų Užsakovo užsakymų) ir be papildomo apmokėjimo.
3.1.8. Už suteiktas kelionių organizavimo paslaugas Paslaugų teikėjui mokama pagal jo pasiūlyme nustatytus aptarnavimo paslaugų įkainius. Jokie kiti, pasiūlyme nenumatyti Paslaugų teikėjo administravimo, rezervavimo, konsultavimo ar kiti papildomi mokesčiai negali būti taikomi. Trečiųjų šalių nustatyti mokesčiai ir faktinės išlaidos atlyginami Sutartyje nustatyta tvarka. 
3.1.9. [bookmark: _Hlk118967920]Paslaugų teikėjas privalo nedelsdamas raštu ar telefonu informuoti Užsakovo atsakingą asmenį apie bet kokius pasikeitimus, susijusius su Paslaugų teikimu (pasikeitusius ar papildomus mokesčius, tarifus, kitus nukrypimus nuo pirkimo (sutarties) sąlygų) ir suderinus su Užsakovu, nedelsdamas imtis priemonių juos ištaisyti.
3.1.10. Dėl Paslaugų teikėjo kaltės padidėjus kelionės kainai, t. y., atsiradus nenumatytoms išlaidoms (netinkamai rezervavus bilietus, viešbutį, netinkamai sutvarkius kelionės dokumentus ar vizas), kompensuoti kelionės išlaidų padidėjimą savo sąskaita.
3.1.11. Paslaugų teikėjas turi suderinti su Užsakovu visus paslaugų atlikimo sprendimus, ištaisyti dėl Paslaugų teikėjo darbuotojų, subteikėjų ar kitų pasitelktų ūkio subjektų, kurių pajėgumus Paslaugų  teikėjas pasitelkia, kaltės atsiradusius trūkumus savo sąskaita. Paslaugos, atliktos Paslaugų teikėjo iniciatyva, nesuderintos su Užsakovu, nebus apmokamos.
3.1.12. Kelionę organizuoti taip, kad keleivis kaip galima greičiau pasiektų reikiamą galutinį kelionės miestą, t. y., esant Užsakovo poreikiui, užsakyti autobusų ir/ar traukinių bilietus, transportą iš/į oro uosto (-ą), nakvynės organizavimo paslaugas, derinti kelias transporto rūšis vienos kelionės metu, suteikti visas reikalingas Paslaugas be papildomo mokesčio už suderinimą.
3.1.13. Paslaugų teikėjas, teikdamas Paslaugų pasiūlymus, Užsakovui paprašius, privalo pateikti išrašus iš rezervacinės sistemos, kuriuose turi būti nurodyti maršrutai, mokesčiai, tarifai, nuolaidos, apribojimai (grąžinimo ir keitimo sąlygos), galutinė kelionės kaina ir kita Užsakovo reikalaujama informacija.
3.1.14. Pirkėjas gali paprašyti Teikėjo pateikti momentines ekrano kopijas („print screen“), kuriose matytųsi paieškos rezultatai ir kiti galimi kelionės maršrutai, kurių Paslaugų teikėjas nepasiūlė (kai tai įmanoma).
3.1.15. Tuo atveju, jei Užsakovas, pasinaudodamas viešai prieinama informacija iki užsakymo patvirtinimo, nustatys, kad rinkoje yra ekonomiškesnis ir/ar tinkamesnis kainos variantas negu Paslaugų teikėjo pasiūlytasis ir kreipsis į Paslaugų teikėją dėl pasiūlymo patikslinimo, Paslaugų teikėjas ne vėliau kaip per 4 (keturias) darbo valandas turi pateikti patikslintą pasiūlymą (-us) arba pateikti įrodymus, kurie pagrįstų, kad pateiktas užsakymo pasiūlymas pateikimo momentu buvo/yra ekonomiškiausias ir/ar optimalus arba Užsakovo pasiūlytas kelionės variantas neatitinka pirkimo sutarties sąlygų ir paslaugų kokybės reikalavimų.
3.1.16. Jei dėl ne nuo Paslaugų teikėjo priklausančių priežasčių Paslaugų užsakymas nebegalioja, Paslaugų teikėjas privalo nedelsdamas informuoti Užsakovą apie užsakymo (rezervacijos) panaikinimą, ir ne vėliau kaip per 1 darbo dieną nuo sužinojimo apie užsakymo (rezervacijos) panaikinimą dienos pateikti raštiškus užsakymo rezervacijos panaikinimo priežasčių dokumentus.
3.1.17.  Jei paaiškėja, kad užsakymo rezervacija panaikinta dėl paslaugų teikėjo kaltės, jis privalo kompensuoti  Užsakovo patirtus nuostolius (pvz. bilietų kainų skirtumas).
3.1.18. Visi kelionės dokumentai (kelionės bilietai, viešbučio rezervacijos patvirtinimas, kelionės draudimas, vizos, sąskaita už Paslaugų teikėjo suteiktas paslaugas, keleivio atmintinė ar kita būtina informacija) turi būti atsiųsti el. paštu Užsakovo nurodytam kontaktiniam asmeniui/ims per 1 (vieną) darbo dieną po užsakymo patvirtinimo. Jei elektroninių kelionės dokumentų pateikti neįmanoma, kelionės dokumentai Užsakovui turi būti pateikiami paštu arba per kurjerį be papildomo paslaugų teikėjo mokesčio. Esant skubiems atvejams, kai kelionė užsakoma ir vyks tą pačią dieną, užsakytus bilietus atsiųsti ne vėliau kaip likus 3 val. iki išvykimo.
3.1.19. Paslaugų teikėjas, teikdamas Paslaugas, privalo laikytis visų Europos Sąjungos ir Lietuvos Respublikos nacionalinių tesės aktų, reglamentuojančių asmens duomenų apsaugą, įskaitant, bet neapsiribojant, 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymą.
3.2. Su Sutarties vykdymu susijusias faktines išlaidas pagrindžiantys dokumentai
3.2.1. Paslaugų teikėjas, įvykdęs užsakymą, kartu su kelionės bilietais ar apgyvendinimą ir/ar kitas užsakytas paslaugas patvirtinančiais dokumentais turi elektroniniu paštu pateikti užsakymą patvirtinusiam Užsakovo atsakingam asmeniui atskirų paslaugų su sutarties vykdymu susijusias faktines išlaidas pagrindžiančių dokumentų kopijas.
3.2.2. Faktinėmis išlaidomis laikomos galutiniams paslaugas teikiantiems asmenims mokamos kainos, nepaisant to, kad Paslaugų teikėjas už šių paslaugų pardavimą iš skrydžių bendrovių, vežėjų, viešbučių ir kitų asmenų gali gauti komisinius mokesčius, tačiau į šias išlaidas negali būti įtrauktas kitas Paslaugų teikėjo pelnas, kitos Paslaugų teikėjo išlaidos, kurias galima sieti ir su kitomis Paslaugų teikėjo veiklomis pagal kitus užsakymus. Tokias išlaidas Paslaugų teikėjas dengia pats. 
3.2.3. Užsakovas įsipareigoja padengti tik tas išlaidas, kurios neabejotinai patiriamos vykdant Sutartį ir kurios yra suderintos ir patvirtintos vykdant kelionių organizavimo paslaugų užsakymą. Į faktines išlaidas negali būti įtrauktas paslaugų teikėjo pelnas. 
3.2.4. Dokumentais, patvirtinančiais išlaidas, susijusias su skrydžio bilietų aviakompanijų, kurios yra IATA narės, įsigijimu, turi būti aviabilieto originalus kvitas („receipt“) iš Amadeus, Galileo ar kitos lygiavertės rezervavimo sistemos. 
3.2.5. Jei skrydžio bilietų kvitų („receipt“) pateikti nėra galimybės, pavyzdžiui, perkant skrydžio bilietus iš skrydžio bendrovių, kurios nėra IATA narės, tokių kaip Wizzair ar Ryanair, Paslaugų teikėjas turi pateikti skrydžio bilietų įsigijimo dokumentų (užsakymo patvirtinimas, sąskaita ar kt.) kopijas. 
3.2.6. Paslaugų teikėjui perkant autobusų, traukinių ar kitų transporto priemonių bilietus, išlaidas pagrindžiantis dokumentas gali būti ir pats bilietas, kai jame nurodoma jo kaina arba Paslaugų teikėjui išrašyta sąskaita, čekis už bilietą.
3.2.7. Apgyvendinimo viešbutyje organizavimo paslaugos įsigijimo atveju, Paslaugų teikėjo su viešbučio kambario nuoma susijusias patirtas išlaidas patvirtinantis dokumentas yra Paslaugų teikėjui išrašyta sąskaita faktūra („invoice“), kurioje aiškiai matosi išlaidos, patirtos vykdant užsakymą. 
3.2.8. Vizų užsakymo atvejų, su sutarties vykdymu susijusio faktinės kelionės išlaidos pagrindžiamos sąskaitomis (ar kitais mokėjimą patvirtinančiais dokumentais), gautomis iš trečiųjų  šalių. 
3.2.9. Dalyvavimo parodose, konferencijose ir kituose renginiuose organizavimo paslaugų įsigijimo atveju – su sutarties vykdymu susijusios faktinės išlaidos pagrindžiamos konferencijos, parodos ar kito renginio organizatoriaus pateiktas registracijos dokumentas, kuriame nurodyta kaina. 

3.3. Paslaugų užsakymų pateikimas
3.3.1. Detali informacija apie numatomas įsigyti Paslaugas bus pateikiama kiekvieno konkretaus užsakymo metu. 
3.3.2. Užsakovas siunčia Paslaugų teikėjo nurodytu elektroninio pašto adresu užsakymą, kuriame nurodo norimą užsakyti Paslaugą (-as), keliavimo datą, kelionės maršrutą, keliaujančiųjų pavardes, vardus ir kitą reikalingą informaciją (pvz., renginio vietą, specifinius išvykimo ir grįžimo laikus ir pan.).
3.3.3. [bookmark: _Hlk119070307]Paslaugų teikėjas, remdamasis pateiktais užsakymo duomenis, ne vėliau kaip per 4 (keturias) darbo valandas nuo užsakymo pateikimo momento (išsiuntimo el. paštu) turi pateikti ne mažiau kaip 3 (tris) užsakymo reikalavimus atitinkančius ekonomiškiausius Paslaugų pasiūlymus, prieinamus Paslaugų teikėjo naudojamose rezervavimo sistemose pasiūlymo pateikimo metu. Paslaugų teikėjas, teikdamas pasiūlymus, privalo nurodyti kainos galiojimo terminą. 
3.3.4. Mažiau nei 3 Paslaugų pasiūlymų variantai gali būti pateikti tik išimtiniais atvejais, jeigu Paslaugų teikėjas raštu pagrindžia tokio įsipareigojimo įvykdymo negalimumą dėl objektyvių priežasčių ir Užsakovas sutinka, kad būtų pateikti mažiau nei 3 pasirinkimo variantai.
3.3.5. Užsakovas pasilieka teisę paprašyti daugiau kaip 3 paslaugų variantų, jeigu nė vienas iš pasiūlytų variantų nėra tinkamas. 
3.3.6. Užsakovui išsirinkus pasiūlymą, Paslaugų teikėjui (el. paštu) siunčiamas prašymas rezervuoti pasiūlymą.
3.3.7. Užsakovui nespėjus išsirinkti pasiūlymo per nurodytą kainos galiojimo terminą ir pasiūlymo kainai pasikeitus, Paslaugų teikėjas privalo apie pasikeitusias sąlygas informuoti Užsakovą ir patikslinti išsirinktą (rezervuotą) pasiūlymą. 
3.3.8. Užsakovui patvirtinus, kad patikslintas pasiūlymas vis dar yra tinkamas, Paslaugų teikėjas privalo nurodyti, per kiek laiko Užsakovas privalo pateikti galutinį užsakymo patvirtinimą. Jeigu Užsakovui patikslintas pasiūlymas nėra tinkamas, gali būti prašoma užsakymą atnaujinti, t. y., pateikti naujus pasiūlymus.
3.3.9. Paslaugų teikėjas įsipareigoja vykdyti užsakymą dėl Užsakovo pasirinkto skrydžio, apgyvendinimo ir kitų Paslaugų tik gavęs elektroniniu paštu raštišką užsakymo patvirtinimą. 
3.3.10. Užsakymas, kuris bus atliktas Paslaugų teikėjo iniciatyva, nesuderinus su Užsakovu, nebus laikoma sutarties objektu ir nebus apmokamas (neapmokėjimas nebus laikomas sutarties pažeidimu).

3.4. Reikalavimai kelionių oro transportu organizavimui
3.4.1.  Jeigu Užsakovas užsakyme nenurodo kitaip, Paslaugų teikėjas kelionės maršrutus privalo siūlyti ekonomine klase (išskyrus atvejus, kai nėra įmanoma gauti bilietų ekonomine klase arba ekonomiškesnis kelionės maršrutas yra verslo klase (pateikiamas tai įrodantis dokumentas) arba Užsakovas pageidauja kelionės verslo klase.
3.4.2. Jeigu Užsakovas užsakyme nenurodo kitaip, siūlyti tiesioginius skrydžius. Jeigu tiesioginių skrydžių nėra, Paslaugų teikėjas gali siūlyti skrydžius su mažiausiu (iš galimų variantų) persėdimų skaičiumi, bet be nakvynės persėdimo mieste (išskyrus atvejus, kai to pageidauja Užsakovas). Tokiu atveju gali būti ne daugiau nei vienas persėdimas kelionės pirmyn/atgal metu Europoje ir ne daugiau nei du persėdimai kelionės pirmyn/atgal metu ne Europoje (Užsakovas pasilieka teisę pirkti skrydžius ir su daugiau persėdimų, bet apie tai Paslaugų teikėjas informuojamas atskirai). Kiekvieno persėdimo trukmė turi būti ne ilgesnė kaip 5 val. ir ne trumpesnė kaip 90 min.
3.4.3. Skrydžių su persėdimais atveju, tarpiniai oro uostai, t. y. persėdimas, turi būti miestuose, per kurių oro uostus keliaujant tranzitu viza Lietuvos Respublikos piliečiams nereikalinga.
3.4.4. Jeigu netiesioginis skrydis vykdomas skirtingomis skrydžių bendrovėmis ir ne dėl skrendančiojo kaltės pavėluojama į kitą užsakytą reisą, Paslaugų teikėjas privalo tarpininkauti, siekdamas rasti kainos ir laiko atžvilgiu optimaliausią variantą keleivio nuskraidinimui iki galutinės maršruto vietos, užtikrindamas apgyvendinimą ir pagalbą atsisakymo vežti ir skrydžių atšaukimo arba atidėjimo ilgam laikui atvejais.
3.4.5. Paslaugų teikėjas gali siūlyti tiek skrydžių bendrovių IATA narių, tiek skrydžių bendrovių,  nesančių IATA narėmis skrydžių bilietus.
3.4.6. Paslaugų teikėjas turi informuoti Užsakovą apie trumpalaikes akcijas. Jeigu bet kokios trumpalaikės akcijos metu kuri nors skrydžių bendrovė  tam tikriems maršrutams taiko kainas, žemesnes už rinkos,  ir jeigu tų kainų sąlygos (tarifų taisyklės) bei galiojimo ir pardavimo laikotarpis atitinka Užsakovo planuojamos kelionės poreikį, ir dar yra laisvų vietų, Paslaugų teikėjas bilietus šiems maršrutams turi parduoti ne didesnėmis kaip akcijos kainomis.
3.4.7. Užsakovas turi teisę keisti lėktuvo bilietus, taikant tik vežėjų rinkliavas be papildomų Paslaugų teikėjo mokesčių. Keitimas suprantamas kaip užsakyto lėktuvo bilieto skrydžio datos, laiko ar skrendančio asmens vardo, pavardės pakeitimas, kai lėktuvo bilieto keitimas yra galimas pagal vežėjo nustatytas lėktuvo bilieto keitimo taisykles bet kuriuo metu, tačiau ne vėliau kaip iki registracijos į pirmąjį kelionės skrydį pabaigos. Jei taisyklės neleidžia, skrydžių bilietai keičiami su skrydžių bendrovių bilietų pardavimo taisyklėse nustatyta priemoka arba bauda, apie kurią Užsakovas privalo būti supažindintas prieš įsigyjant bilietą. 
3.4.8. Ar Užsakovui bus reikalingi bilietai su galimybe keisti arba grąžinti be apribojimų, nurodoma konkretaus užsakymo metu. Užsakovui šios sąlygos nenurodžius, Paslaugų teikėjas siūlo pigiausius rinkoje esančius skrydžio bilietus.  
3.4.9. Paslaugų teikėjai gali siūlyti ir tokius lėktuvo bilietus, kurie pagal vežėjo tarifo taisyklę yra negrąžinami ir nekeičiami. 
3.4.10. Užsakovas turi teisę grąžinti lėktuvo bilietus. Paslaugų teikėjas turi priimti atgal lėktuvo bilietus, taikydamas tik vežėjų rinkliavas be papildomų Paslaugų teikėjo mokesčių. Grąžinimas suprantamas, kaip užsakyto lėktuvo bilieto atsisakymas bet kuriuo metu, tačiau ne vėliau kaip iki registracijos į pirmąjį kelionės skrydį pabaigos, kai Užsakovo atstovas nevyksta į kelionę numatytu laiku ir bilietas nėra keičiamas šios Techninės specifikacijos 3.4.7 papunktyje nustatyta tvarka. 
3.4.11. Jei Užsakovas keičia skrydžių bilietus, atitinkamai Užsakovo prašymu, turi būti keičiama viešbučių, kitų užsakytų paslaugų rezervacija (datos, vieta ir kt.) be papildomo mokesčio (išskyrus galutinio paslaugos teikėjo nustatytus rezervacijos keitimo mokesčius). Jeigu Užsakovas grąžina skrydžių bilietus, atitinkamai turi būti atšaukta viešbučių, kitų užsakytų paslaugų rezervacija be papildomo mokesčio (išskyrus galutinio paslaugos teikėjo nustatytus rezervacijos atšaukimo mokesčius). Paslaugų teikėjas po bilieto rezervacijos neturi teisės pakeisti Užsakovui taikomos bilieto kainos.
3.4.12. Apie atitinkamus vežėjo taisyklėse nustatytus ir taikomus apribojimus Užsakovas privalo būti informuotas iš anksto. Užsakovui pareikalavus, Paslaugų teikėjas privalo jam pateikti vežėjo taisykles lietuvių arba anglų kalbomis. 
3.4.13. Paslaugų teikėjas, teikdamas kelionės pasiūlymus, su kiekvienu siūlomu variantu turi nurodyti šią informaciją:
· oro vežėjus;
· išvykimo ir atvykimo oro uostus (skrydžiai su persėdimais – persėdimo oro uostai);
· išvykimo ir atvykimo laikus (skrydžiams su persėdimais – laukimo tarp skrydžių laikai);
· skrydžių trukmes;
· skrydžio bilieto kainą (mokėtiną tiesioginiam paslaugos teikėjui, t. y. be Paslaugų teikėjo aptarnavimo mokesčio ar bet kokių kitų Paslaugų teikėjo mokesčių ar rinkliavų);
· informacija apie bilietų keitimo ir grąžinimo sąlygas;
· informacija dėl bagažo (registruotas bagažas, rankinis bagažas ir pan.);
· kita, papildoma informacija, kurios Užsakovas paprašo konkretaus užsakymo metu. 
3.4.14. Organizuodamas kelionę oro transportu Paslaugų teikėjas turi:
· organizuoti skrydžių bilietų užsakymą, keitimą, grąžinimą;
· organizuoti atliktos ir patvirtintos skrydžių rezervacijos galiojimo termino perkėlimą į vėlesnį pagal numatomo skrydžių bendrovės bilieto tarifo taisykles;
· organizuoti įlaipinimo kortelių atsiuntimą ne vėliau kaip likus 1 dienai iki numatomo skrydžio (jei yra poreikis);
· kiekvieno užsakymo metu, siunčiant kelionės dokumentus, pateikti išsamią informaciją apie išankstinę registraciją užsakytiems skrydžiams;
· užsakyti registruoto bagažo gabenimo paslaugą (jei yra poreikis);
· užsakyti papildomo bagažo gabenimo paslaugą (jei yra poreikis);
· atstovauti Užsakovo interesams ir bendrauti su skrydžių bendrove  dėl dingusio (prarasto) ar sugadinto bagažo;
· organizuoti apgyvendinimą ir teikti pagalbą skrydžių vėlavimo, atšaukimo, atidėjimo ar atsisakymo vežti atvejais;
· spręsti visas kitas kelionės metu atsiradusias problemas, konsultuoti ir teikti reikalingą informaciją.

3.5. Reikalavimai kelionių sausumos ir vandens transportu organizavimui
3.5.1. Paslaugų teikėjas turi teikti autobusų, traukinių ir vandens transporto bilietų rezervacijos ir jų pardavimo (jei įmanoma) bei kitas susijusias paslaugas. Užsakovui turi būti leidžiama keisti arba grąžinti bilietus be apribojimų, jei tai leidžia vežėjų nustatytos bilietų pardavimo taisyklės. Jei šios taisyklės to daryti neleidžia, bilietai keičiami ir grąžinami taisyklėse nustatyta tvarka, apie kurią Užsakovas privalo būti informuotas prieš įsigyjant bilietą.
3.5.2. Organizuojant keliones sausumos ir vandens transportu Paslaugų teikėjas turi:
· Siūlyti ne mažesnės nei 2-os klasės geležinkelio transporto (traukinių) bilietų kainas (jei tokia galimybė yra);
· kelionių autobusais paslaugas siūlyti ne žemesnius kaip Euro4 (arba jam lygiaverčio) standarto reikalavimus atitinkančiais autobusais. Kai siūloma kelionės maršrutiniais autobusais paslauga, šis reikalavimas netaikomas. 
· organizuoti automobilio nuomą Užsakovo nurodytam laikotarpiui;
· organizuoti pervežimą iš atvykimo vietos į viešbutį ir atgal;
· organizuoti specialųjį transportą, pritaikytą negalią turintiems keleiviams;
· esant poreikiui, organizuoti keliones, derinant kelias transporto rūšis – oro (lėktuvus), sausumos (autobusus, traukinius ir kitas transporto priemones) ir vandens – be papildomo mokesčio už suderinimą.
3.5.3. Esant Užsakovo poreikiui, Paslaugų teikėjas privalo užsakyti ir apmokėti transporto priemonių parkavimo vietą prie viešbučio, jei tokia galimybė yra. Jeigu nėra galimybės iš anksto apmokėti transporto priemonės parkavimo, tuomet Paslaugų teikėjas privalo tik užsakyti transporto priemonių parkavimo vietą ir informuoti Perkančiąją organizaciją apie būtinybę atsisakyti atskirai viešbutyje (be papildomo mokesčio už suderinimą). 

3.6. Reikalavimai apgyvendinimo paslaugų organizavimui
3.6.1. Paslaugų teikėjas kiekvieno užsakymo metu Užsakovui pateikia ne mažiau kaip 3 (tris), Užsakovo poreikius atitinkančius, ekonomiškiausius ir patogiausius apgyvendinimo pasiūlymus (kai tai įmanoma). Užsakovas gali prašyti Paslaugų teikėjo pateikti momentines ekrano kopijas (anglų k. print screen), kuriose matytųsi paieškos rezultatai ir kiti galimi viešbučiai, kurių Paslaugų teikėjas nepasiūlė (kai tai įmanoma). 
3.6.2. Paslaugų teikėjas, pateikdamas apgyvendinimo pasiūlymus, nurodo šią informaciją:
· viešbučio pavadinimą, jo klasę, adresą;
· internetinį puslapį, kitus kontaktinius duomenis;
· rezervacijos terminą;
· kambario tipą;
· maitinimo tipą;
· atstumą iki Užsakovo nurodytos vykimo vietos (jeigu ji nurodoma) pagal „google maps“ pateikiamą informaciją pėsčiomis;
· rezervacijos atsisakymo sąlygas;
· taikomą miesto mokestį (jeigu taikomas), nurodant jo apmokėjimo būdą (t. y., ar mokestis turės būti apmokėtas apgyvendinamam asmeniui atvykus į viešbutį, ar Užsakovo lėšomis, įtraukiant šias išlaidas į sąskaitą už Paslaugų teikėjo suteiktas paslaugas);
· galutinę kainą (vienos paros vienam asmeniui su įskaičiuotais visais mokesčiais).
3.6.3. Paslaugų teikėjo siūlomi viešbučiai turi būti ekonominės, ne žemesnės nei 3-jų žvaigždučių, klasės arba to paties lygio, išskyrus tuos atvejus, kai toje vietovėje, į kurią vykstama, nėra 3-jų žvaigždučių klasę atitinkančio viešbučio.
3.6.4. Parinkdamas viešbučius, Paslaugų teikėjas privalo atsižvelgti į patogų susisiekimą miesto transportu tarp viešbučio ir Užsakovo nurodytos renginio vietos (adreso) ir parinkti geriausius variantus.
3.6.5. Užsakovas atskiru atveju pasilieka galimybę pirkti ir kitos rūšies/tipo apgyvendinimo paslaugas, t. y. žemesnės nei 3 žvaigždučių klasės apgyvendinimo įstaigose, aukštesnės nei 3 žvaigždučių klasės apgyvendinimo įstaigose (atsižvelgiant į šalies, į kurią vykstama, ekonominį lygį ir rajoną, kuriame vyksta renginys), apartamentų (butų, gyvenamųjų namų) nuomą ir kita. Paslaugų teikėjas turi siūlyti ir perparduoti tik tokias galutinių paslaugų teikėjų apgyvendinimo paslaugas, kurios nebus papildomai apmokestinamos. 
3.6.6. Tuo atveju, kai konkrečiame viešbutyje organizuojamas renginys, į kurį vyksta Užsakovo atstovas, ir ši informacija nurodyta užsakyme, Paslaugų teikėjas privalo apgyvendinimo paslaugą pasiūlyti nurodytame viešbutyje (jeigu jame yra laisvų vietų). Jeigu laisvų vietų nėra, Paslaugų teikėjas turi siūlyti kitus, Konkurso sąlygas atitinkančius viešbučius, nutolusius ne didesniu nei 2 km atstumu nuo nurodytos vietos. Jei nėra nė vieno reikalavimus atitinkančio viešbučio 2 km spinduliu, Paslaugų teikėjas parenka arčiausiai Užsakovo nurodytos vietos esantį Pirkimo dokumentų reikalavimus ir Užsakovo poreikius atitinkantį viešbutį.
3.6.7. Jei renginio, į kurį vyksta Užsakovo atstovas, organizatorius siūlo dalyviams specialią kainą tam tikruose viešbučiuose, Paslaugų teikėjas turi pasiūlyti apgyvendinimą už specialią kainą, kurią siūlo renginio organizatorius be papildomų mokesčių, jei organizatorius pasiūlo mažesnę nei Paslaugų teikėjo pasiūlytą kainą.  
3.6.8. Paslaugų teikėjas, teikdamas apgyvendinimo paslaugų pasiūlymus, į apgyvendinimo viešbutyje kainą turi įtraukti kainą už pusryčius, naudojimąsi bevieliu internetu viešbučio kambaryje, kainą už automobilio parkavimo vietą, jei viešbutis leidžia iš anksto sumokėti už automobilio parkavimo paslaugą (pagal Užsakovo poreikį, kuris nurodomas užsakymo metu) bei įskaičiuoti visus galimus su apgyvendinimu susijusius papildomus mokesčius.
3.6.9. Paslaugų teikėjas privalo garantuoti nurodytą viešbučio rezervacijos kainą konkrečiam užsakymui, t. y., Užsakovo atstovui nuvykus į pasirinktą viešbutį neturi būti taikomi jokie papildomi mokesčiai, išskyrus tuos atvejus, kai atitinkamą mokestį turi susimokėti pats į šalį atvykęs asmuo, pavyzdžiui, miesto mokestį, mokestį už automobilio parkavimo vietą.
3.6.10. Užsakovui pageidaujant, Paslaugų teikėjas privalo užtikrinti tiesioginę viešbučio rezervaciją be papildomo Paslaugų teikėjo mokesčio (be papildomo keliaujančio asmens/asmenų finansinio įsipareigojimo).
3.6.11. Paslaugų teikėjas privalo siekti pasiūlyti Užsakovo poreikius atitinkančias ekonomiškai naudingiausias ir konkurencingas apgyvendinimo paslaugų kainas, prieinamas Paslaugų teikėjo naudojamose rezervavimo sistemose pasiūlymo pateikimo metu. Kai Paslaugų teikėjas užsako viešbučius, kurie akcijų metu taiko kainas, žemesnes už įprastai taikomas kainas, ir tokių kainų sąlygos atitinka Užsakovo poreikį, Paslaugų teikėjas privalo pasiūlyti ir užsakyti apgyvendinimo paslaugas taikant tuo metu galiojančias akcines kainas.
3.6.12. Jeigu Užsakovas pageidauja konkretaus viešbučio, kuris atitinka vietos ir kainos kriterijus, ir jo nėra tarp paslaugų teikėjo pasiūlytų 3 patogiausių ir ekonomiškiausių viešbučių pasiūlymų, Paslaugų teikėjas turi organizuoti apgyvendinimą konkrečiame Užsakovo nurodytame viešbutyje, išskyrus atvejus kai tokios galimybės nėra.
3.6.13. Jei dėl nenumatytų aplinkybių nėra galimybės keliaujantį asmenį apgyvendinti užsakytame viešbutyje, Paslaugų teikėjas privalo užtikrinti ne žemesnės klasės viešbučio suteikimą, už ne didesnę kainą nei nustatyta užsakyme. Reikalavimas taikomas tik tuo atveju, jeigu nenumatytos aplinkybės susidaro dėl apgyvendinimo įstaigos arba Paslaugų teikėjo kaltės.
3.6.14. Užsakovo pageidavimu, pasikeitus nakvynės trukmei, Paslaugų teikėjas turi sutrumpinti, atšaukti viešbučių rezervacijas be Paslaugų teikėjo taikomo papildomo mokesčio.
3.6.15. Jei Užsakovas konkretaus užsakymo metu nurodė, kad siūlomas viešbutis turi atitikti „Green Key“ reikalavimus, Paslaugų teikėjas turi siūlyti tik „Green Key” ar lygiaverčius reikalavimus atitinkančius viešbučius (informacija apie „Green Key“ reikalavimus atitinkančius viešbučius pateikiama adresu https://www.greenkey.global/green-key-sites).
3.6.16. Užsakovui pasirinkus viešbučius, Paslaugų teikėjas privalo juos rezervuoti. Gavus raštišką (elektroniniu paštu) užsakymo patvirtinimą, viešbučius išpirkti ir per 1 (vieną) darbo dieną po užsakymo patvirtinimo atsiųsti elektroniniu paštu nurodytam kontaktiniam asmeniui viešbučio patvirtinimą (angliškai – vaucher) ir (ar) kitą apgyvendinimo paslaugų užsakymą patvirtinantį dokumentą, taip pat faktines išlaidas pagrindžiančių dokumentų kopijas.
3.6.17. Užsakovo pageidavimu Paslaugų teikėjas turi pakeisti, atšaukti viešbučių rezervacijas be Paslaugų teikėjo taikomo papildomo mokesčio.
3.6.18. Apgyvendinimo vietos nuomos kaina neturi viršyti Lietuvos Respublikos Vyriausybės 2004 m. balandžio 29 d. nutarimu Nr. 526 (toliau – Nutarimas) „Dėl dienpinigių ir kitų komandiruočių išlaidų apmokėjimo“ (pagal užsakymo metu aktualią redakciją) patvirtintų normų, išskyrus atvejus, kai nebėra įmanoma gauti apgyvendinimo paslaugų, neviršijančių Nutarime patvirtintų nuomos kainos normų.


3.7. Reikalavimai kelionės draudimo pardavimo paslaugai
3.7.1. Užsakovui nurodžius, Paslaugų teikėjas pagal standartines draudimo kompanijos taisykles organizuoja vykstančiųjų į užsienį Užsakovo atstovui kelionės (medicininių išlaidų, nuo nelaimingų atsitikimų) draudimą, atsižvelgiant į šalį ar regioną, į kurį vykstama. 
3.7.2. Medicininių išlaidų draudimo suma turi būti ne mažesnė kaip 100 000,00 Eur (vienas šimtas tūkstančių eurų).
3.7.3. [bookmark: _Hlk119323835]Nelaimingų atsitikimų draudimas turi apimti mirties, repatriacijos, neįgalumo ir traumų rizikas, kai draudiminio įvykio atveju už vieną riziką yra mokama ne mažesnė nei 10 000,00 Eur (dešimt tūkstančių eurų) suma. 
3.7.4. Paslaugų teikėjas turi siūlyti draudimo kainas, kurios galioja vienam asmeniui nuo 18 iki 60 metų amžiaus.
3.7.5. Užsakovas turi teisę įsigyti iš Paslaugų teikėjo ir kitas draudimo rūšis (bagažo sugadinimas/praradimas, atšaukto skrydžio ar dalies jungiamojo skrydžio ir t.t.)).
3.7.6. Esant poreikiui, Užsakovas turi pateikti asmens dokumentų kopijas ar kitą informaciją,  kuri yra reikalinga kelionės draudimo paslaugų užsakymui, Paslaugų teikėjui užtikrinus tinkamą asmens duomenų tvarkymą teisės aktuose nustatyta tvarka.


3.8. Reikalavimai vizų ir kitų kelionei būtinų dokumentų įforminimo bei išdavimo paslaugų organizavimui
3.8.1. Esant poreikiui, Paslaugų teikėjas turi teikti vizų ir kitų kelionei būtinų dokumentų įforminimo bei išdavimo organizavimo paslaugas kelionės į užsienio valstybę laikotarpiui, atsižvelgiant į šalį ar regioną, į kurį vykstama. 
3.8.2.  Užsakovas konkretaus užsakymo metu su Paslaugų teikėju suderina, per kiek laiko turi būti pagamintos vizos ar kiti kelionei būtini dokumentai. 
3.8.3. Užsakovui pageidaujant, Paslaugų teikėjas rūpinasi visais reikalingais dokumentais, susijusiais su vizų ar kitų kelionei reikalingų dokumentų įforminimo bei išdavimo organizavimu, t. y. atvažiuoja pasiimti pasų, nuotraukų ir panašiai. Sutvarkęs vizas, Paslaugų teikėjas pasus nedelsdamas grąžina Užsakovui.

3.9. Reikalavimai dalyvavimo parodose, konferencijose ir kituose renginiuose paslaugų organizavimui 
3.9.1. Užsakovui pageidaujant, Paslaugų teikėjas teikia dalyvavimo parodose, konferencijose ir kituose renginiuose organizavimo paslaugos.
3.9.2. Užsakovas konkretaus užsakymo metu nurodo Paslaugų teikėjui, kokiame renginyje yra poreikis dalyvauti bei kitus duomenis, reikalingus šiai paslaugai tinkamai suteikti (renginio vieta, data, trukmė, dalyvių skaičius, sėdėjimo renginyje tipas (jei toks yra), renginio organizatorius ir kontaktiniai jo duomenys (jei žinoma) ir pan.).
3.9.3. Užsakovas konkretaus užsakymo metu su Paslaugų teikėju suderina per kiek laiko turi būti suorganizuotas dalyvavimas renginyje. Dalyvavimo renginyje užsakymą patvirtinančius duomenis ir/ar dokumentus (bilietas, įėjimo kortelė, svečio/dalyvio pažymėjimas ir pan.) Paslaugų teikėjas pateikia Užsakovui jo nurodytu elektroniniu paštu ne vėliau kaip per 1 (vieną) darbo dieną po renginio organizatoriaus dalyvavimo užklausos patvirtinimo (renginio dalyvis registraciją į renginį atlieka savarankiškai). 
3.9.4. Paslaugų teikėjas įsipareigoja konsultuoti Užsakovą visais su pirkimo objektu susijusiais klausimais be papildomo mokesčio. 

4. KITI REIKALAVIMAI PASLAUGOMS	
4.1. Kai užsakomos kitos su kelionių organizavimu susijusios paslaugos, Paslaugų teikėjas privalo rezervuoti ir išpirkti kitokių savybių negu nurodyta Techninėje specifikacijoje bilietus (pvz. pirkti skrydžius su persėdimais, per kurių oro uostus keliaujant tranzitu viza Lietuvos Respublikos piliečiams yra reikalinga ir kt.); organizuoti užsakomuosius skrydžius; užsakyti papildomą bagažą (jei yra poreikis); teikti kitas tiesiogiai su kelionių organizavimu susijusias paslaugas be papildomo mokesčio.
4.2. Paslaugų teikėjas privalo tarpininkauti tarp kliento ir galutinio paslaugų teikėjo užtikrinant Paslaugų suteikimą ir visokeriopą pagalbą.
4.3. Paslaugų teikėjas turi pateikti Užsakovui kelionės dokumentus ir suteikti su jais susijusias Paslaugas be išankstinio apmokėjimo.
4.4. Paslaugų teikėjas atsako už suteiktų Paslaugų kokybę, jų priežiūrą bei laiku atliekamą pastebėtų trūkumų šalinimą. Užsakovas turi teisę reikalauti nedelsiant ar per nurodytą laiką pašalinti pastebėtus teikiamų Paslaugų kokybės trūkumus.
4.5.Jeigu per Užsakovo nustatytą laiką Paslaugų teikėjas negali pašalinti paaiškėjusių trūkumų, Užsakovas turi teisę kreiptis į kitus paslaugų teikėjus dėl dalies Paslaugos, kuri negali būti suteikta dėl Paslaugų teikėjo negalėjimo per nurodytą laiką pašalinti trūkumus, suteikimo. Paslaugų teikėjas privalo apmokėti kitų tiekėjų suteiktas paslaugas pagal jam tiesiogiai pateiktas kitų teikėjų, kurių paslaugomis buvo pasinaudota kompensuojant Paslaugų teikėjui neįvykdytą paslaugų apimtį, sąskaitą (sąskaitas).
4.6.Užsakovui paprašius, Paslaugų teikėjas per 5 darbo dienas parengia ir elektroniniu paštu pateikia Užsakovo atsakingam asmeniui suteiktų paslaugų ataskaitą (toliau – ataskaita) xls formatu ar kitu su Užsakovu suderintu formatu, kurioje pateikiama detali informacija apie užsakytas paslaugas, suskirstytas į grupes pagal keleivį, šalį, miestą, datą, transporto rūšį, maršrutus (kelionės paskirties miestus), kelionės ir viešbučio klasę. Esant poreikiui, Užsakovas turi teisę prašyti pateikti apibendrintą informaciją ir pagal kitus kriterijus.
4.7. Paslaugų teikėjas privalo užtikrinti, kad Sutarties sudarymo momentu ir visą jos galiojimo laikotarpį Paslaugų teikėjo darbuotojai turėtų reikiamą kvalifikaciją ir patirtį, reikalingas paslaugų teikimui. 
4.8. Paslaugų teikėjas privalo užtikrinti, kad turės visus teisės aktų nustatyta tvarka išduotus galiojančius leidimus, licencijas, reikalingus teikti Sutartyje numatytas paslaugas per visą Sutarties galiojimo laikotarpį.

5. APLINKOSAUGINIAI REIKALAVIMAI	
Užsakovas siekia, jog jo ir Paslaugų teikėjo veiksmai darytų kuo mažesnį poveikį aplinkai, todėl:
5.1. Viešojo pirkimo ir Sutarties vykdymo metu bendravimas tarp Paslaugų teikėjo ir Užsakovo bus vykdomas tik elektroninėmis priemonėmis (CVP IS priemonėmis, telefonu, elektroniniu paštu ar kt.).
5.2. Visa dokumentacija, susijusi su Sutarties vykdymu, teikiama Užsakovui ir Paslaugų teikėjui elektroninėmis priemonėmis (elektroniniu paštu ar kt.).
5.3. Sutartis bus pasirašoma tik elektroninėmis priemonėmis. 
5.4. Paslaugų teikėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, jeigu bus naudojamos kanceliarinės prekės, jos turi būti pagamintos iš perdirbtų žaliavų arba tinkamos perdirbti.
5.5. Viešasis pirkimas laikomas žaliuoju, kadangi viešojo pirkimo objektas atitinka Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d įsakymu. Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunktyje nurodytus reikalavimus: perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

